《风入松 闲适十首 其一》
明代·高濂

一春常为看花忙。载酒扶航。阴晴不断西湖路，偏怜山水情常。

晴柳桥边醉月，桃花堤上飞觞。

撩人芳草带斜阳。绿软红香。朝来风雨春无主，眼前彫谢韶光。

烧烛漫浮烟水，高歌且着颠狂。

作者简介：明浙江钱塘人，字深甫，号瑞南。所著《遵生八笺》成书于万历十九年，对养生保健等方法，收辑甚备。另有《雅尚斋诗》。